Cozef Hild

Cozef Hild-(, ) macar-alman əsilli memar. XIX əsrdə neoklassik üslubun ən güclü nümayəndələrindən, eləcə də Budapeşt şəhərinin foralaşmasında böyük pay sahibi olan memarlardan biridir.

 Həyatı 
Cozef Hild 1789-cu ilin dekabr ayının 8-də memar ailəsində anadan olmuşdur. Daha sonra Vyana akademiyasında təhsil almağa başlamış və bu müddət ərzində Esterxazi ailəsi ilə çalışmışdır. Bundan başqa o Çarlz de Murun rəhbərliyi ilə Kismarton və Vyanada müxtəlif layihələrdə işləmişdir. 1811-ci ildə atasının vəfatından sonra Cozef fəaliyyətinə bir müddət fasilə Verdi. Bir müddət sonra isə təhsilini davam etdirmək məqsədilə İtaliyaya yola düşdü. Burada Neapol, Roma, Florensiya və Milan şəhərlərində təhsil aldı. 1820-ci ildə Macarıstana qayıdarkən o ölkənin məşhur memarlarından biri kimi tanınırdı. Bunun əsas səbəbi şəhərinin yenidən inşa edilməsində oynadığı mühüm rol olmuşdur. 1845-ci ildə Cozef Hild Budapeşt şəhərinin baş memarı vəzifəsinə təyin edildi.

 Fəaliyyəti 
Hildin klassik üslubu XIX əsrdə Budapeştin yenidən formalaşdırılmasına böyük təsir göstərdi. Sonrakı 10 illərdə tarixi tərzdə müxtəlif layihələr hazırlasa da, Hildə şöhrət gətirən əsərləri əsasən neoklassik üslubdadır, xüsusilə də kilsələr. Onun işlədiyi layihələr əsasında tikilən binalar:
Budapeşt şəhərində:
 Müqəddəs Stefan Bazilikası (Mikloş YBL tərəfindən tamamlanıb)
 Lloyd Sarayı, Ruzvelt meydanı
 Yaşayış binaları, Karoli- Trattner; Derra və Marçibani binaları
 Kalvin meydanı və Kalvin kilsəsinin rekonstruksiyası (1838, 1854–55-ci illərdə)
Esterqom şəhərində
 Bazilika, kitabxana, bank binası
Eqer şəhərində
 Pariş binası
Çeqled şəhərində
 Reformist kilsəsi

 Qalereya 

 İstinadlar 

Kateqoriya:XIX əsr memarları
Kateqoriya:Macarıstan memarları